मानोना गोबां जायगाफोरावनो हाग्रानि मैदेर फालोफोरा गामि गामि फैनांनै न'बां,फोथारनि आबाद आरो बायदि बायदि खहा खालामबोगासिनो दं ।खौरां मोन्नाय बादिब्ला बेबादिनो दिनैबो उदालगुरि जिल्लानि दिमाखुसि पुलिस थानानि सिङाव थानाय  1  नं सेगुनबारि गामिआव सनिबारनि मोनाब्लिआव बरनदी हाग्रामानिफ्राय ओंखारबोनाय अमाया सासे सुबुंनि जिउ खहा खालामो आरो गुबुन साथाम सुबुंखौ जखम खालामो ।जिउ गोमानांनाय बिथांखौ मासु मुन्डा (  40  ) होन्नानै मिथिनो मोन्नाय जायो आरो गुबुन साथाम सुबुंखौ निसा कान्डाला,बिर्सा हेमरान आरो अपस्ता थाप' होन्ना मिथिनो मोन्नाय जायो ।